เมื่อวันที่ 12 แฟนได้ฉีดยาคุมมาแต่ เมื่อคืนวันที่ 18 เข้าวันที่ 19 มีเพศสัมพันธุ์กันแล้วถุงยางแตกซึ่งยังไม่ครบ7วัน แล้วกินยาคุมฉุกเฉินไปจะมีผลข้างเคียงอะไรไหมครับ
สวัสดีค่ะ การฉีดยาคุมหากไม่ได้ฉีดในช่วงที่มีประจำเดือนพอดี หรือไม่ได้ฉีดต่อจากเข็มที่แล้วตามที่แพทย์นัดนั้น อาจจะมีการแนะนำให้รอก่อน 7 วันจึงจะมีเพศสัมพันธ์แบบไม่ป้องกันได้ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังสังเกตรอบเดือนในครั้งถัดไปว่ามาตามปกติหรือไม่ แต่ในกรณีนี้อาจจะสังเกตประจำเดือนได้ยาก ยิ่งฉีดยาคุมอยู่ ประจำเดือนอาจมาไม่สม่ำเสมอ แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังมีการปฏิสนธิ ถ้าไม่แน่ใจผลตรวจ และมีเลือดออกผิดปกติทางช่่องคลอด ปวดหน่วงท้องน้อย ควรปรึกษาสูตินรีแพทย์